CIGERIES
రికవరీదిశగా సిగరెట్‌ కంపెనీల షేర్లు
న్యూఢిల్లీ,జూలై 20: పొగాకు ఉత్పత్తులపరంగా దిగజారిన కంపెనీలషేర్లు బుధవారం కోలుకున్నాయి. తాజా ట్రేడింగ్‌లో మూడుశాతానికి పెరిగినట్లు అంచనా. ఐటిసి సానుకూలంగా ట్రేడింగ్‌ప్రారంభించి 2.56శాతం పెరిగి 291.90రూపాయ లకు బిఎస్‌ఇలో చేరింది. విలువలపరంగా 14.98 లక్షల షేర్లు కంపెనీలోట్రేడ్‌ అయ్యాయి. ఎన్‌ఎస్‌ఇలో ఉదయం పూట ట్రేడింగ్‌లోనే రెండుకోట్లకుపైగా షేర్లు ఎన్‌ఎస్‌ఇలో చేతులుమారాయి. గాడ్‌ఫ్రేఫిలిప్స్‌ కంపెనీషేర్లు 2.62శాతం పెరిగి 1188 రూపాయలకు పెరిగాయి. విఎస్‌టి ఇండస్ట్రీస్‌ కూడా 1.60శాతంపెరిగి 3334.45 రూపా యలకు చేరాయి. పొగాకు కంపెనీల షేర్లు ముందురోజు భారీగా దెబ్బతిన్నాయి. ఐటిసి 15శాతం దిగజారింది.
జిఎస్‌టి మండలి సిగరెట్లపై సెస్‌ పెంచడంతోనే ఒక్కసారిగా షేర్లు కుప్పకూలాయి. తర్వా త 12.63శాతం వద్ద నష్టాలను కట్టడిచేసి 284.60 రూపాయల వద్ద ట్రేడింగ్‌ కొనసాగించింది. సిగ రెట్‌ కంపెనీల స్టాక్స్‌ సోమవారం ట్రేడింగ్‌లో కూడా దిగజారాయి. జిఎస్‌టి మండలిపరంగా సిగ రెట్లపై సెస్‌ను పెంచడం వల్ల సాలీనా ఐదువేల కోట్లు ఉత్పత్తిదారులకు అదనపు భారం పడుతుందని తేలింది.